УГОВОР О ПРИКЉУЧЕЊУ ОБЈЕКТА
Закључен између:
Акционарског друштва Eлeктрoмрeжa Србије Београд (у даљем тексту: EMС АД), Кнеза Милоша 11, 11000 Београд, матични број: 20054182, ПИБ: 103921661, које заступа генерални директор Јелена Матејић и
_________________________ (у даљем тексту: Клијент), адреса ___________, матични број: ___________, ПИБ: ___________, кога заступа директор: ___________, као подносиоца захтева за прикључење  
(у даљем тексту ЕМС АД и Клијент биће појединачно означени као Уговорна страна, а заједнички као Уговорне стране)

[bookmark: _Ref162863691]УВОДНЕ ОДРЕДБЕ
КОНСТАТАЦИЈЕ

Уговорне стране сагласно констатују:
Да је Клијент дана ___________ године поднео захтев EMС АД (________, број: _______________ од __________ год.) за закључење Уговора о прикључењу објекта _________________ на систем, заведен у ЕМС АД под бројем ____________.
Да је Изјавом о прикључењу број: _________________ Клијент прихватио начин прикључења дефинисан Студијом прикључења _________________ на преносни систем, који обухвата _________________.
[bookmark: _Ref162517388]Да је ЕМС АД предао Клијенту Студију прикључења број: _________________.
Да је рок за прикључење Објекта одређен  у складу са  Уредбом о условима испоруке и снабдевања електричном енергијом ("Сл. гласник РС", бр. 84/2023, 58/2025, 67/2025, 48/2026 и 81/2026 у даљем тексту: Уредба).
Да је Клијент дана _________________ доставио банкарску гаранцију у корист ЕМС АД у складу са чланом 7. Уредбе.
Да Студија прикључења -- ---------- важи до __.__.____. године. Уколико Клијент исходује одобрење за прикључење за -- ---------- до __.__.____. године, Студија прикључења -- ------------- на преносни систем важи до истека рока важења одобрења за прикључење, у складу са Уредбом.
Да је за потребе прикључења Објекта на систем, потребно изградити Прикључак (дефинисан у члану 2. овог уговора).
Уколико је изабраним начином прикључења дефинисана изградња недостајуће инфраструктуре, за потребе прикључења Објекта на систем потребно је изградити Недостајућу инфраструктуру (дефинисану у члану 2. овог уговора), што је дефинисано у Уговору о изградњи недостајуће инфраструктуре.
Да је за потребе прикључења објекта произвођача електричне енергије који користе варијабилне изворе енергије, неопходно обезбедити нов капацитет за пружање помоћне услуге секундарне резерве у складу са Правилником о начину доказивања испуњености услова којим се одлагање прикључења на преносни, дистрибутивни, односно затворени дистрибутивни систем не примењује на електране које користе варијабилне изворе енергије, у складу са Студијом прикључења.
Да ће Прикључак дефинисан у члану 2. овог уговора, сходно Закону о енергетици ("Сл. гласник РС", бр. 145/2014, 95/2018-др. Закон, 40/2021, 35/2023 – др. закон и 62/2023, 94/24 и 109/2025-др.закони), представљати део преносног система и да ће ЕМС АД бити инвеститор изградње Прикључка.
Да према прописима из области енергетике, све трошкове прикључења или у вези са прикључењем Објекта на преносни систем сноси Клијент.
Да ће Клијент поступати као заступник инвеститора изградње Прикључка (ЕМС АД) у складу са Уредбом о безбедности и здрављу на раду на привременим или покретним градилиштима ("Сл. гласник РС", бр. 14/2009, 95/2010, 98/2018 и 35/2023 - др. закон).
Да су интерни стандарди ЕМС АД који се односе на Прикључак обавезујући за Клијента. 
Имајући у виду Студију прикључења из става 1.3 и Прикључак дефинисани чланом 2. овог уговора, Уговорне стране сагласно приступају закључењу овог уговора у складу са чланом 118. Закона о енергетици.

ДЕФИНИЦИЈЕ

Уговорне стране сагласно констатују да у смислу овог уговора поједини изрази имају следеће значење:
Објекат је енергетски објекат, _________________________, који се прикључује на преносни систем;
Прикључак је скуп водова, опреме и уређаја којима се инсталација Објекта физички повезује са преносним системом, а чини га ___________________________________________.
(У случају да начин прикључења садржи Недостајућу инфраструктуру и/или Предуслов, Уговор о прикључењу објекта садржи тачку 3 и/или 4)
Недостајућа инфраструктура је ___________________________________________.
Предуслов за прикључење ________________ на преносни систем је реализација изградње ______________________ (у даљем тексту: Предуслов);
Услов за прикључење ___________ на преносни систем је:
a. За привремено прикључење - обезбеђење новог капацитетa за пружање помоћне услуге секундарне резерве у складу са Студијом прикључења, чије се испуњење, за потребе привременог прикључења ___________, доказује позитивним Извештајем о провери усаглашености рада складишта електричне енергије ___________, чије су карактеристике дефинисане Студијом прикључења, са условима из одобрења за прикључење;
b. За трајно прикључење – обезбеђење новог капацитетa за пружање помоћне услуге секундарне резерве у складу са Студијом прикључења, чије се испуњење, за потребе трајног прикључења ___________, доказује употребном дозволом за складиште електричне енергије ___________, чије су карактеристике дефинисане Студијом прикључења
Наслови делова, односно чланова овог уговора дати су ради лакшег прегледа и не утичу на тумачење његових одредаба. 
ПРЕДМЕТ УГОВОРА
Предмет овог уговора је регулисање међусобних права и обавеза Уговорних страна у погледу: 
израде планске и пројектно-техничке документације, решавања имовинско-правних односа и прибављања потребних дозвола за изградњу Прикључка;
градње Прикључка;
провере испуњености услова за прикључење Објекта.
[bookmark: _Ref162520563]Регулисање међусобних права и обавеза у погледу израде планске и пројектно-техничке документације, решавања имовинско-правних односа и прибављања потребних дозвола за изградњу Прикључка подразумева:
регулисање међусобних права и обавеза поводом решавања имовинско-правних односа на катастарским парцелама преко којих прелази траса прикључног далековода (са стубним местима и проводницима далековода) као и на парцелама које се налазе у заштитном појасу Прикључног далековода и на катастарској парцели на којој ће се налазити Прикључно разводно постројење;
обезбеђивање израде и прописане контроле комплетне планске и пројектно-техничке документације за Прикључак,
[bookmark: _Ref162520558]прибављање потребних услова и дозвола за Прикључак (локацијских услова и грађевинске дозволе), што обухвата припрему планске документације, идејног решења за локацијске услове, израду и ревизију идејног пројекта, израду и техничку контролу пројекта за грађевинску дозволу, припрему и ревизију студије утицаја на животну средину, уколико је потребна у складу са законом, као и сву осталу потребну документацију сагласно прописима Републике Србије, вршење ревизије од стране ЕМС АД, односно интерне техничке контроле комплетне пројектно-техничке документације за Прикључак пре предавања пројектно-техничке документације надлежном државном органу или надлежној институцији;
Регулисање међусобних права и обавеза у вези градње Прикључка подразумева:
израду пројекта за извођење и пројекта изведеног објекта (Прикључка);
обезбеђивање прописане контроле комплетне техничке документације за Прикључак;
набавку опреме, градњу Прикључка и праћење градње Прикључка;
прибављање употребне дозволе за Прикључак.
Регулисање међусобних права и обавеза на провери испуњености услова за прикључење Објекта подразумева:
симулациону проверу испуњености услова за прикључење;
вршење функционалних испитивања за потребе привременог прикључења Објекта;
проверу услова из одобрења за прикључење, за време трајања пробног рада.
Имајући у виду да Прикључак представља део преносног система, Клијент изјављује да је упознат и сагласан са тим да ће ЕМС АД да узима у обзир Прикључак приликом разматрања могућности прикључења објеката за све будуће подносиоце захтева за прикључење на преносни систем, односно да коришћење Прикључка (или његових делова), предвиђа као начин прикључења у свим документима које ЕМС АД издаје у поступку прикључења за све будуће подносиоце захтева за прикључење на преносни систем, те да по том основу Клијент нема право на умањење трошкова прикључења или да потражује било какву накнаду од ЕМС АД. 
(У случају да начин прикључења садржи Предуслов, Уговор о прикључењу објекта садржи став 3.6)
Клијент је свестан да постоји могућност да у планираној години сагледаној Планом развоја преносног система не буде испуњен Предуслов, па сходно томе изјављује, неопозиво и безусловно, да се поступајући са пажњом доброг стручњака брижљиво упознао са Предусловом и могућношћу да исти не буде испуњен у планираном року што подразумева и да прихвата ризик неиспуњења или одлагања испуњења Предуслова. Имајући у виду да је упознат и да прихвата ризик неиспуњења или одлагања испуњења Предуслова, Клијент даље изјављује да нема, односно да се одриче било каквог захтева према ЕМС АД (укључујући, без ограничења, захтев за извршење чинидбе или захтев за накнаду штете) по основу или у вези евентуалног неиспуњења или одлагања испуњења Предуслова. / Клијент је свестан да постоји могућност неиспуњења или одлагања испуњења Предуслова, па сходно томе изјављује, неопозиво и безусловно, да се поступајући са пажњом доброг стручњака брижљиво упознао са Предусловом и могућношћу да исти не буде испуњен што подразумева и да прихвата ризик неиспуњења или одлагања испуњења Предуслова. Имајући у виду да је упознат и да прихвата ризик неиспуњења или одлагања испуњења Предуслова, Клијент даље изјављује да нема, односно да се одриче било каквог захтева према ЕМС АД (укључујући, без ограничења, захтев за извршење чинидбе или захтев за накнаду штете) по основу или у вези евентуалног неиспуњења или одлагања испуњења Предуслова
ИЗРАДА ПЛАНСКЕ И ПРОЈЕКТНО-ТЕХНИЧКЕ ДОКУМЕНТАЦИЈЕ И ПРИБАВЉАЊЕ ПОТРЕБНИХ ДОЗВОЛА ЗА ИЗГРАДЊУ ПРИКЉУЧКА
ОБАВЕЗЕ ЕМС АД 
ЕМС АД се обавезује да у вези израде планске и пројектно-техничке документације и прибављања потребних дозвола за изградњу Прикључка:
(У случају прикључења објекта складишта електричне енергије, Уговор о прикључењу објекта садржи став 4.1.3)

Достави мишљење о условима и могућностима за прикључење Објекта на преносни систем у року од 15 дана од дана закључења овог уговора;
Дȃ сагласност на пројектни задатак за израду пројектно-техничке документације за изградњу Објекта, у року од 60 дана од дана достављања истог ЕМС АД, под условом да је пројектни задатак у делу који је од интереса за оператора преносног система усклађен са захтевима из Правила за прикључење и Правила о раду преносног система;
Након давања сагласности на пројектни задатак из тачке 4.1.2. ЕМС АД и Клијент ће записнички констатовати да ли постоји 110/220/400kV вод којим ће се трансформаторска станица објекта повезати са прикључком при чему ће овај вод бити у власништву Клијента;
Достави пројектни задатак за израду пројектно-техничке документације за изградњу Прикључка у року од 45 дана од дана доставе важећег планског документа за Објекат у одговарајућој форми;
Обезбеди учешће стручних лица и служби ЕМС АД у поступку вршења контроле и прегледа комплетне документације и праћења свих фаза активности из дела II овог уговора;
Омогући Клијенту да се упозна са интерним стандардима ЕМС АД од значаја за градњу Прикључка у року од 30 (тридесет) дана од дана потписивања овог уговора.
Изврши интерне ревизије и преглед комплетности пројектно-техничке документације у року не дужем од 30 (тридесет) дана од дана доставе комплетне документације, пре слања истих на екстерну контролу/проверу, у складу са Законом о планирању и изградњи;
Врши контролу и издаје сагласност на предлог техничке спецификације опреме која се уграђује у Прикључак, а која је предвиђена пројектно-техничком документацијом;
Врши контролу коначног нацрта сваког појединачног уговора између Клијента и трећих лица у вези израде планске и пројектно-техничке документације и прибављања потребних дозвола за Прикључак (без комерцијалних података) пре њиховог закључивања.
Издаје рачуне са инструкцијама за плаћање са потребним прилозима, у складу са чланом 28. овог Уговора.
ОПШТЕ ОБАВЕЗЕ КЛИЈЕНТА У ВЕЗИ ИЗРАДЕ ДОКУМЕНТАЦИЈЕ И ПРИБАВЉАЊА ДОЗВОЛА
Клијент се обавезује да финансира и организује извођење свих активности наведених у чл. 6 – 14.  овог уговора у складу са важећим прописима, техничким стандардима, условима и дозволама издатим од стране надлежних органа и институција, пројектним задацима, захтевима надлежне ревизионе комисије, захтевима стручних служби ЕМС АД и захтевима техничке контроле техничке документације, задужених за сваку од активности.
Клијент се обавезује да води евиденцију свих стварно насталих трошкова за реализацију активности наведених у чл. 6 – 14. овог уговора, и о томе достави доказе ЕМС АД за потребе колаудације Прикључка. Трошкови изградње Прикључка и њихов начин и динамика плаћања, морају бити посебно издвојени и дефинисани у односу на изградњу Објекта како би се омогућила исправна контрола и праћење свих трошкова насталих у вези са изградњом Прикључка.
[bookmark: _Ref162521262]ПЛАН ПРИПРЕМЕ ГРАДЊЕ
Клијент се обавезује да у року од 30 (тридесет) дана од дана потписивања овог уговора сачини и достави ЕМС АД предлог плана управљања пројектом прикључења за припрему градње (у даљем тексту: План припреме градње), којим ће бити прецизиране активности и рокови по фазама реализације израде планске и пројектно-техничке документације и прибављања потребних дозвола за изградњу Прикључка и Недостајуће инфраструктуре уколико је дефинисана Студијом прикључења. 
Уговорне стране ће да усагласе План припреме градње у року од 15 (петнаест) дана од достављања предлога ЕМС АД.
План припреме градње ће по усаглашавању између Уговорних страна постати Прилог 1 и саставни део овог уговора.
ОБАВЕЗЕ КЛИЈЕНТА У ВЕЗИ ПРОЈЕКТНО-ТЕХНИЧКЕ ДОКУМЕНТАЦИЈЕ 
Клијент се обавезује да у име ЕМС АД, а о свом трошку, изврши следеће:
У случају прикључења објекта складишта електричне енергије, Уговор о прикључењу објекта садржи став 7.1.3)

Достави на сагласност пројектни задатак за израду пројектно-техничке документације за изградњу Објекта, а који су од интереса за оператора преносног система;
[bookmark: _Ref162525131]Припреми планску документацију и идејно решење за локацијске услове за Прикључак у складу са пројектним задатком за Прикључак, прибави сагласност ЕМС АД и на основу истог обезбеди локацијске услове за Прикључак од стране надлежног органа;
Након достављања пројектног задатак из тачке 7.1.2. и давања сагласности ЕМС АД, Клијент и ЕМС АД ће записнички констатовати да ли постоји вод 110/220/400kV којим ће се трансформаторска станица објекта повезати са прикључком при чему ће овај вод бити у власништву Клијента;
Припреми идејни пројекат за Прикључак у складу са добијеним локацијским условима из тачке 7.1.2, прибави сагласност ЕМС АД на идејни пројекат, поднесе га надлежном органу на ревизију и исходује позитиван извештај ревизионе комисије, односно припреми пројекат за грађевинску дозволу у складу са добијеним локацијским условима из тачке 7.1.2, прибави сагласност ЕМС АД на пројекат за грађевинску дозволу, поднесе га надлежном органу на ревизију и исходује позитиван извештај ревизионе комисије.
Прибави услове за израду студије о процени утицаја на животну средину за Прикључак, припреми ову студију у складу са прописаним условима и прибави сагласност надлежног органа на припремљену студију, односно прибави потврду надлежног органа да није потребно радити студију о процени утицаја на животну средину за Прикључак.
Прибави сагласност ЕМС АД на пројекат за грађевинску дозволу за Прикључак, израђен у складу са извештајем стручне контроле ревизионе комисије надлежног органа, и након тога организује вршење техничке контроле у складу са законом;
Достави на стручну контролу ЕМС АД комплетну пројектно-техничку документацију за Прикључак у складу са пројектним задатком за Прикључак, те поступи по свим примедбама ЕМС АД на исту, а што га не ослобађа одговорности за исправност техничке документације у складу са законским и техничким нормативима.
Прибави сву документацију за Прикључак, подлоге и прилоге потребне за исходовање услова/дозвола (пројекти, елаборати, сагласности/услови јавних комуналних предузећа, имаоца јавних овлашћења и осталих надлежних органа и организација и сл.).
Поднесе надлежним органима захтев за издавање услова/дозвола/сагласности за Прикључак, прати обраду поднетих захтева и поступа по евентуалним позивима за допуну истих.
Последњег радног дана сваког месеца, у писаној форми, доставља извештај ЕМС АД о статусу израде планске и пројектно-техничке документације и прибављању потребних услова/дозвола за изградњу Прикључка, као и да омогући потребну проверу свих докумената, у току њихове израде, у складу са Планом припреме градње.
ОВЛАШЋЕЊЕ ЗА ПОСТУПАЊЕ 
[bookmark: _Ref162520659]ЕМС АД, у својству инвеститора изградње Прикључка, овлашћује Клијента да у име ЕМС АД, а о свом трошку, предузима радње описане у члану 7. овог уговора везане за прибављање потребне документације, као и да подноси надлежним органима захтеве за издавање свих услова и сагласности и да предузима све потребе радње поводом таквих захтева.
За потребе предузимања било које конкретне радње наведене у ставу 8.1 ЕМС АД ће у року од 5 (пет) радних дана од дана када Клијент то затражи писаним путем од ЕМС АД издати посебно писано пуномоћје којим га овлашћује за предузимање конкретне радње, при чему се Клијент обавезује да ће издавање посебног писаног пуномоћја захтевати од ЕМС АД само у ситуацијама када надлежни орган, односно друга лица пред којима је Клијент дужан да предузима правне и фактичке радње у вези са извршењем овог уговора, не прихвате овај уговор као генерално овлашћење.
ПОВЕРАВАЊЕ ИЗРАДЕ ДОКУМЕНТАЦИЈЕ
Клијент се обавезује да ангажује, о свом трошку, лиценцирана правна лица и стручњаке по свом избору, а уз сагласност ЕМС АД, ради извршења свих стручних и техничких послова који укључују, али се не ограничавају на израду планске документације, идејног решења, идејног пројекта, пројекта за грађевинску дозволу за изградњу Прикључка и вршење техничке контроле пројекта за грађевинску дозволу за изградњу Прикључка, а све у складу са прописима који уређују планирање и изградњу.
ОБАВЕЗЕ КЛИЈЕНТА У ВЕЗИ РЕШАВАЊА ИМОВИНСКО-ПРАВНИХ ОДНОСА
Клијент се обавезује да у име ЕМС АД, а о свом трошку реши имовинско-правне односе ради изградње и приступа Прикључку у корист ЕМС АД тако што ће:
Прибавити и потом пренети Републици Србији без накнаде право својине на катастарској парцели предвиђеној за изградњу Прикључног разводног постројења, до подношења захтева за добијање грађевинске дозволе за Прикључно разводно постројење, a чему претходи:
1) Подношење захтева Клијента за пренос права својине Републичкој дирекцији за имовину Републике Србије,
2) давање сагласности ЕМС АД на захтев Клијента за пренос права својине,
3) захтев ЕМС АД за вршење инвеститорских права за изградњу Прикључка,
4) доношење закључка Владе Републике Србије којим се ЕМС АД овлашћује за вршење инвеститорских права за изградњу Прикључка;
Доставити у форми овереног елабората табеларни преглед катастарских парцела које се налазе у заштитном појасу будућег прикључног далековода и ситуациони план трасе далековода, као и евентуални елаборат сече шуме, најкасније до доставе пројекта за грађевинску дозволу на сагласност ЕМСА Д.
Успоставити право трајне службености у корист ЕМС АД на катастарским парцелама преко којих прелази траса Прикључног далековода закључењем уговора према моделу који ће ЕМС АД доставити Клијенту у року од пет дана од закључења овог уговора и то:
1) за стубна места и прелаз проводника изнад тих катастарских парцела на којима се постављају далеководни стубови – најкасније до подношења захтева за добијање грађевинске дозволе за Прикључни далековод;
2) за катастарске парцеле преко којих прелазе проводници Прикључног далековода и парцеле које се налазе у заштитном појасу Прикључног далековода – најкасније до подношења захтева за добијање употребне дозволе за Прикључни далековод.
Уколико из оправданог и образложеног разлога Клијент није у могућности да у целости  закључи све уговоре  из алинеје 2 овог става  до добијања употребне дозволе за Прикључак, Уговорне стране су сагласне да евентуални настанак таквих случајева неће спречити ниједну страну у предузимању активности на спровођењу било које фазе поступка прибављања употребне дозволе за Прикључак, нити у реализацији овог уговора,  али се Клијент обавезује да ће у случају захтева, тужби и потраживања трећих лица по овом основу решити спор/потраживање мирним путем, а уколико у томе не успе Клијент се обавезује да ће у целости и без одлагања обештетити ЕМС АД за сваки износ који ЕМС АД буде исплатио на име обештећења/накнаде који буде утврђен правоснажним судским одлукама или поравнањима, као и да ће сносити све трошкове поступка који проистичу из тих захтева, одлука или поравнања.
ОБАВЕЗЕ КЛИЈЕНТА У ВЕЗИ НАБАВКЕ ОПРЕМЕ
[bookmark: _Ref162525343]Клијент се обавезује да пре набавке опреме прибави писану сагласност ЕМС АД на техничку спецификацију опреме која се уграђује у Прикључак, а која је предвиђена пројектно-техничком документацијом. 
ЕМС АД ће дати сагласност из става 11.1 уколико техничка спецификација опреме која се уграђује у Прикључак одговара важећим прописима и стандардима, који обухватају и интерне стандарде ЕМС АД. 
Клијент се обавезује да поред сагласности на техничку спецификацију опреме од ЕМС АД добије и сагласност на техничке и друге подлоге (гаранције, начин пријема у фабрици, потребне обуке, резервне делове и слично) везане за предметну опрему, коју ће ЕМС АД  да изда ако су задовољени потребни стандарди у року од 30 дана од дана доставе.
ОБАВЕЗЕ КЛИЈЕНТА У ВЕЗИ БЕЗБЕДНОСТИ И ЗДРАВЉА НА РАДУ 
Клијент се обавезује да одреди једног или више координатора за безбедност и здравље на раду у фази израде пројекта у складу са Уредбом о безбедности и здрављу на раду на привременим или покретним градилиштима и важећим законским и подзаконским актима који регулишу ову област. 
Клијент се обавезује да обезбеди, уколико је потребно по прописима који уређују безбедност и здравље на раду, израду Плана превентивних мера, као и његове измене и допуне, у складу Уредбом о безбедности и здрављу на раду на привременим или покретним градилиштима и важећим законским и подзаконским актима који регулишу ову област и да о томе информише ЕМС АД.
ПРЕДАЈА ДОКУМЕНТАЦИЈЕ
[bookmark: _Ref162694247]Клијент се обавезује да преда ЕМС АД један примерак оригиналне документације за Прикључак у следећим роковима:
1. сву документацију потребну за добијање грађевинске дозволе у складу са прописом који уређује спровођење обједињене процедуре, укључујући имовинско – правну документацију којом се доказује да су имовинско правни односи за постављање стубних места и прелаз проводника далековода на катастарским парцелама на којима су стубна места решени са власницима катастарских парцела на којима ће бити стубна места – најкасније до подношења захтева за добијање грађевинске дозволе; 
1. доказ о  преносу права својине без накнаде на Републику Србију на катастарској парцели на којој ће бити изграђено Прикључно разводно постројење – најкасније до подношења захтева за добијање грађевинске дозволе;
1. сву документацију потребну за пријаву радова у складу са прописом који уређује спровођење обједињене процедуре – најкасније до подношења захтева за пријаву радова; 
1. имовинско-правну документацију којом се доказује да су решени имовинско правни односи за катастарске парцеле преко којих прелазе проводници далековода и катастарске парцела које се налазе у заштитном појасу далековода – најкасније до подношења захтева за употребну дозволу.
Уговорне стране ће потврдити предају документације у складу са ставом 13.1 потписивањем записника о примопредаји.
НАЧИН И УСЛОВИ СТИЦАЊА СТАТУСА ФИНАНСИЈЕРА ОД СТРАНЕ КЛИЈЕНТА
[bookmark: _Ref162694859]Након што Клијент изврши све обавезе предвиђене чл. 6, 7, 8, 9, 10, 12. и 13. овог уговора, осим обавезе да реши имовинско правне односе за катастарске парцеле на којима се не налазе далеководни стубови, а преко којих прелазе проводници далековода и за катастарске парцела које се налазе у заштитном појасу Прикључног далековода, ЕМС АД и Клијент ће у року од 30 (тридесет) дана од позива Клијента закључити анекс овог уговора и оверити га у складу са законом који уређује оверу потписа којим ће ЕМС АД у својству инвеститора, односно носиоца инвеститорских права на градњи Прикључка дати изричиту сагласност и овлашћење да и Клијент, у својству финансијера буде носилац права и обавеза из решења о грађевинској дозволи за Прикључак, осим права својине на Прикључку, сходно члану 135а Закона о планирању и изградњи.
Анексом из става 14.1 ће поред других елемената по избору ЕМС АД бити предвиђено нарочито:
1. да је Клијент у својству финансијера обавезан да финансира изградњу Прикључка;
1. да ће у међусобним односима ЕМС АД и Клијента, као и према трећим лицима, укључујући све државне органе (управне и судске), искључиво Клијент (што према околностима случаја евентуално укључује и његова одговорна лица) бити одговоран за поштовање свих законских и других обавеза који се односе на реализацију изградње Прикључка, за наношење штете или ограничења било ком лицу услед изградње Прикључка, као и одговоран за све последице које могу да проистекну из евентуалног непоштовања тих обавеза, укључујући све имовинско правне, управно правне, кривично правне и друге могуће казнене последице. 
1. да ће Клијент бити у обавези да у целости и без одлагања, а у сваком случају не касније од осам дана од позива ЕМС АД, обештети ЕМС АД за сваки износ који ЕМС АД буде исплатио било ком лицу на име обештећења/накнаде, а које сходно овом уговору пада на терет Клијента, као и да обештети ЕМС АД и његова одговорна лица за сваку казну која им буде изречена од стране суда или другог надлежног органа у вези са могућим кршењем законских и других обавеза које се односе на градњу Прикључка, укључујући и трошкове тих поступака одмерене правоснажном одлуком суда или другог органа, те и све штете које за ЕМС АД и његова одговорна лица могу проистећи из правоснажне одлуке о њиховом кажњавању, одмах по достављању такве одлуке од стране ЕМС АД Клијенту, односно по основаним одшетним захтевима. 
Клијент се обавезује да непосредно по закључења анекса из става 14.1 поднесе захтев, односно прибави решење о грађевинској дозволи за изградњу Прикључка на име Република Србија / ЕМС АД као инвеститора и Клијента као финансијера.
ПРАЋЕЊЕ ГРАДЊЕ ПРИКЉУЧКА
ОБАВЕЗЕ ЕМС АД
ЕМС АД се обавезује да у вези праћења градње, односно градње Прикључка:
Обезбеди учешће стручних лица и служби ЕМС АД у поступку вршења контроле и прегледа комплетне документације и праћења свих фаза активности из дела III овог уговора;
Обезбеди учешће стручних лица и служби ЕМС АД у поступку набавке и испитивања опреме, извођења радова, вршења услуга, извођењу обука и осталих активности на изградњи техничко-технолошких целина (делова) Прикључка и целог Прикључка, у складу са Планом праћења градње;
Врши контролу коначног нацрта сваког појединачног уговора између Клијента и трећих лица о извођењу радова, набавци опреме или извршењу услуга у вези градње Прикључка пре њиховог закључивања, као и да, под условом да исти задовољавају предвиђене стандарде, да претходно одобрење на сву достављену документацију, односно одобрење на изведене радове, набављену опрему и извршене услуге за техничко-технолошке целине делова Прикључка и целог Прикључка у роковима који ће бити предвиђени Планом праћења градње;
У случају да надлежни орган захтева од Клијента да обезбеди одређену сагласности или одобрења ЕМС АД које није предвиђено Планом праћења градње, дȃ такву сагласност, односно одобрење у року не дужем од 15 (петнаест) дана од позива Клијента, под условом да се иста односи на предмет који је у складу са овим уговором;
Омогући искључење из погона дела преносног система ради уклапања Прикључка у преносни систем у складу са одредбама овог уговора у временском периоду дефинисаном Планом праћења градње;
Обави интерни технички преглед Прикључка и изда извештај о таквом прегледу у складу са протоколима и процедурама за вршење интерног техничког прегледа у року од 15 (петнаест) дана од пријема обавештења Клијента о завршетку градње Прикључка и захтева за вршење интерног техничког прегледа;
Обавештава Клијента без одлагања о захтевима трећих лица за накнаду штете у вези градње Прикључка које прими ЕМС АД, као и о свим писменима које од органа и организација републичке, покрајинске или локалне самоуправе или других носилаца јавних овлашћења у вези са изградњом Прикључка прими ЕМС АД (нпр. управни поступци, евентуални казнени поступци итд.); 
Издаје рачуне са инструкцијама за плаћање са потребним прилозима, у складу са чланом 28. овог уговора.
Призна Клијенту приликом издавања одобрења за прикључење Објекта све документоване трошкове које Клијент буде имао у вези извршења обавеза по овом уговору у складу са Методологијом о критеријумима и начину одређивања трошкова прикључења на систем за пренос и дистрибуцију електричне енергије ("Сл. гласник РС", бр. 109/15); 
Упозори у складу са Законом о безбедности и здрављу на раду сва лица са списка које је доставио Клијент на опасности или штетности по здравље које се јављају у радном процес, односно на мере безбедности и здравља које морају да примене, и да их усмери на безбедне зоне за кретање.
ПЛАН ПРАЋЕЊА ГРАДЊЕ
Клијент се обавезује да у року од 30 (тридесет) дана од дана издавања грађевинске дозволе за Прикључак сачини и достави ЕМС АД предлог плана управљања пројектом прикључења за фазу градње (у даљем тексту: План праћења градње), којим ће бити прецизиране активности и рокови по фазама реализације градње Прикључка и Недостајуће инфраструктуре уколико је дефинисана Студијом прикључења. 
Уговорне стране ће да усагласе План праћења градње у року од 15 (петнаест) дана од достављања предлога ЕМС АД.
План праћења градње ће по усаглашавању између Уговорних страна постати Прилог 2 и саставни део овог уговора.
ИЗВЕШТАВАЊЕ О ГРАДЊИ ПРИКЉУЧКА
Клијент се обавезује да последњег радног дана сваког месеца, у писаној форми, доставља извештај ЕМС АД о статусу градње Прикључка.
Клијент се обавезује да омогући ЕМС АД проверу свих докумената који ће настати у фази градње Прикључка у току њихове израде, у складу са Планом праћења градње.
ОБАВЕЗЕ КЛИЈЕНТА У ВЕЗИ ГРАДЊЕ ПРИКЉУЧКА
Клијент се обавезује да у име ЕМС АД, а о свом трошку:
Пријави у име ЕМС АД почетак извођења радова надлежном органу који је издао грађевинску дозволу за Прикључак, прибави потврду пријаве радова и исту достави ЕМС АД, у роковима предвиђеним Планом праћења градње и грађевинском дозволом за Прикључак али у сваком случају најмање 8 (осам) дана пре почетка извођења радова;
Изврши пријаву градилишта надлежној инспекцији рада као заступник инвеститора градње Прикључка најмање 15 (петнаест) дана пре почетка радова, као и да у по потреби ажурира ту пријаву у складу са Уредбом о безбедности и здрављу на раду на привременим или покретним градилиштима;
Обезбеди доследну и потпуну примену Закона о планирању и изградњи и пратећих подзаконских аката, Закона о енергетици и пратећих подзаконских аката, Закона о безбедности и здрављу на раду и пратећих подзаконских аката, Закона о заштити од нејонизујућих зрачења и пратећих подзаконских аката, Закона о заштити од буке у животној средини и пратећих подзаконских аката, Закона о управљања отпадом и пратећих подзаконских аката, Закона о заштити природе и пратећих подзаконских аката, као и свих осталих закона и пратећих подзаконских аката који регулишу реализацију градње Прикључка, односно Објекта;
Омогући ЕМС АД редовну контролу квалитета и квантитета градње Прикључка. Контрола квалитета ће се вршити у складу са важећим техничким прописима СРПС стандардима, IEC стандардима и ЕН стандардима из области предмета уговора, интерним стандардима ЕМС АД и правилима струке;
Изврши све друге потребне послове и неопходне активности у вези изградње Прикључка у складу са прописима Републике Србије.
Клијент је дужан да одмах по завршетку градње информише ЕМС АД да су радови на градњи Прикључка завршени и да ЕМС АД може да приступи вршењу интерног техничког прегледа.
УГОВОРИ О ИСПОРУЦИ ОПРЕМЕ, ИЗРАДИ ТЕХНИЧКЕ ДОКУМЕНТАЦИЈЕ И ИЗВОЂЕЊУ РАДОВА
[bookmark: _Ref162771786]Клијент се обавезује да уговори: испоруку опреме, израду техничке документације која није израђена у фази израде планске и пројектно-техничке документације из Дела II овог уговора (пројекат за извођење и пројекат изведеног објекта), извођење радова и вршење услуга (укључујући и послове вршења стручног надзора) на изградњи Прикључка у складу са техничким условима и техничком документацијом одобреним од стране ЕМС АД и у складу са важећим техничким прописима, СРПС стандардима, IEC стандардима и ЕН стандардима из области предмета овог уговора, интерним стандардима ЕМС АД и правилима струке. 
Клијент ће да достави EMС АД нацрте уговора из става 19.1 и да за сваки такав уговор усагласи коначан текст са EMС АД пре његовог закључења, при чему ће бити дужни да поступају по евентуалним примедбама/сугестијама датих од стране ЕМС АД.
[bookmark: _Ref162775076]Уговори из става 19.1 морају предвиђати нарочито: (а) поштовање одговарајућих техничких стандарда за опрему и инсталације, (б) обавезно присуство и прворазредно учешће у одлучивању представника EMС АД приликом фабричких испитивања и испитивања опреме и инсталација на градилишту, (в) поштовање техничких стандарда за извођење радова, (г) рокове за испоруку опреме и извођење радова, и (д) обуку представника ЕМС АД за коришћење и одржавање опреме и система уграђених у Прикључак. 
Клијент може да ангажује као извођаче радова само она лица која поседују прописане лиценце за обављање потребне врсте радова из предмета овог уговора, односно уговора о градњи Прикључка.
У уговорима које ће Клијент да закључује са извођачима радова поред елемената из става 19.3:
биће посебно издвојен и дефинисан део који се односи на изградњу Прикључка у одредбама које одређују предмет уговора, начин и динамику плаћања, како би се омогућила контрола и праћење свих трошкова насталих на изградњи Прикључка;
биће предвиђено да је овај уговор прилог и саставни део уговора између Клијента и извођача радова, те да ће у случају постојања супротности/неслагања одредби овог уговора са једне стране и уговора који се закључује између Клијента и извођача радова са друге стране, предност имати уговор о прикључењу, односно да ће у случају супротности/неслагања између закона Републике Србије са једне стране и уговора који се закључује између Клијента и извођача радова са друге стране предност имати закони Републике Србије.
ЕМС АД неће бити одговоран за било какве додатне трошкове, нити за накнаду евентуалне штете Клијенту услед кашњења Клијента у односу на рокове утврђене Планом праћења градње до којих дође услед ускраћивања одобрења конкретног уговора и/или сагласности на спроведена испитивања опреме од стране ЕМС АД. 
Сагласност ЕМС АД не ослобађа Клијента од одговорности за поступања која нису у складу са овим уговором, важећим техничким прописима, СРПС стандардима, IEC стандардима и ЕН стандардима из области предмета уговора, интерним стандардима ЕМС АД и правилима струке.
ОБАВЕЗЕ КЛИЈЕНТА У ВЕЗИ БЕЗБЕДНОСТИ И ЗДРАВЉА НА РАДУ ПРИЛИКОМ ГРАДЊЕ ПРИКЉУЧКА
Клијент ће приликом извођења радова на градњи Прикључка да поступа као заступник инвеститора ЕМС АД у складу са Уредбом о безбедности и здрављу на раду на привременим или покретним градилиштима.
Клијент ће да одреди једног или више координатора за безбедност и здравље на раду у фази извођења радова у складу са Уредбом о безбедности и здрављу на раду на привременим или покретним градилиштима и важећим законским и подзаконским актима који регулишу ову област.
Клијент је дужан да обезбеди да извођач радова уради Елаборат о уређењу градилишта.
Клијент се обавезује да пре почетка било каквих радова у електроенергетским објектима ЕМС АД о томе претходно обавести представнике ЕМС АД у циљу обезбеђивања одговарајућих дозвола/сагласности и са њима усагласи динамику и начин извођења радова у таквим објектима.
Клијент не сме да изводи било какве радове у близини електроенергетског објекта који би довели до угрожавања рада преносног система Републике Србије, као и људских живота и механизације.
Клијент, односно лица које ангажује, се приликом извођења било каквих радова на Прикључку, и у току експлоатације Објекта, неће приближити електроенергетској опреми у власништву ЕМС АД под напоном, напонског нивоа 110 kV на мање од 5 m, напонског нивоа 220 kV на мање од 6 m као и напонског нивоа 400 kV на мање од 7 m.
Клијент је дужан да пре почетка извођења радова на постојећој инфраструктури ЕМС АД достави списак свих лица која ће бити ангажована на извођењу радова, са бројевима личних карата (или другог личног идентификационог документа којим би се могао утврдити идентитет) на мејл адресу bzr@ems.rs како би иста била упозорена на опасности и штетности по здравље и упозната са мерама БЗР од стране ЕМС АД.
Клијент је дужан да обавеже извођача радова да радове на постојећој инфраструктури ЕМС АД изводе само запослени извођача радова који су упозорени на опасности и штетности по здравље од стране ЕМС АД, као и упознати са применом мера БЗР и стандарда који дефинишу ову област у ЕМС АД приликом извођења радова, као и писаних инструкција ЕМС АД о упознавању извођача радова са опасностима и мерама БЗР, ЗОП и ЗЖС у објектима ЕМС АД.
Клијент је дужан да изради и реализује пројекте привременог регулисања саобраћаја где је то потребно.
ОДГОВОРНОСТ КЛИЈЕНТА ПРЕМА ЕМС АД И ТРЕЋИМ ЛИЦИМА
[bookmark: _Ref162776113]Клијент се обавезује да надокнади учињену штету на земљишту, усевима, засадима, објектима и/или другој имовини власника катастарских парцела на којима се гради Прикључак, као и на приступним парцелама и путевима, као и сву осталу штету која за трећа лица и ЕМС АД (укључујући и запослене код Клијента, испоручилаца добара и услуга које Клијент ангажује), настану у току или у вези са реализацијом овог уговора, градњом Прикључка, осим штете која настане радњама или пропустима ЕМС АД, запослених ЕМС АД или лица које ангажује ЕМС АД, под условом да је постојање и висина штете утврђена правоснажном судском пресудом или споразумом Клијента и оштећеног, као и да ЕМС АД достави доказе о исплати те штете.
[bookmark: _Ref162776364]Клијент се обавезује да сноси све трошкове имовинских или неимовинских захтева лица из става 21.1 (или било којих трећих лица), који би свој основ имали у реализацији овог уговора, уговора који из њега следе, радовима на изградњи Прикључка и/или који би били у вези са тим Прикључком и/или у могућим ограничењима која би из постојања Прикључка произилазила за власнике тих катастарских парцела и/или објеката, као и да достави ЕМС АД доказе о исплати тих потраживања, под условом да су наведени захтеви засновани на правоснажној судској одлуци или споразуму Клијента и оштећеног.
Клијент се обавезује да без одлагања обештети односно плати ЕМС АД сваки износ који ЕМС АД буде исплатио лицу из ст. 21.1 и 21.2 по основу правноснажне судске одлуке или споразума ЕМС АД и оштећеног који је настао и има свој основ у реализацији овог уговора, уговора који из њега следе, радовима на изградњи Прикључка и/или који би били у вези са тим Прикључком, могућим ограничењима која би из постојања Прикључка произилазила за власнике катастарских парцела преко којих прелазе проводници прикључних далековода и власнике катастарских парцела које се налазе у заштитном појасу прикључних далековода.
Клијент се обавезује да у целости и без одлагања обештети ЕМС АД за сваки износ који ЕМС АД буде исплатио било ком лицу на име обештећења/накнаде, а које сходно овом уговору пада на терет Клијента, као и да обештети ЕМС АД и његова одговорна лица за сваку казну која им буде изречена од стране суда или другог надлежног органа у вези са могућим кршењем законских и других обавеза које се односе на градњу Прикључка, укључујући и трошкове тих поступака одмерене правоснажном одлуком суда или другог органа, те и све штете које за ЕМС АД и његова одговорна лица могу проистећи из правоснажне одлуке о њиховом кажњавању, одмах по достављању такве одлуке од стране ЕМС АД Клијенту, односно по основаним одштетним захтевима.
ОБАВЕЗЕ КЛИЈЕНТА У ВЕЗИ ТЕХНИЧКОГ ПРЕГЛЕДА, ПРОБНОГ РАДА И УПОТРЕБНЕ ДОЗВОЛЕ
Клијент је дужан да уговори и организује технички преглед Прикључка, пре пуштања у пробни рад.
Клијент је у обавези прибави у име ЕМС АД Извештај Комисије за технички преглед са потврдом  за пуштање Прикључка у пробни рад, као и да обезбеди да Комисија за технички преглед достави предметни Извештај са потврдом  надлежном органу и да одмах потом достави ЕМС АД доказ о томе. ЕМС АД није у обавези да предузме било коју радњу у вези провере испуњености услова из одобрења за прикључење уређене чланом 27. овог уговора пре него што прими доказ да је Извештај о техничком прегледу са потврдом о одобрењу за пуштање Прикључка у пробни рад достављен надлежном органу. 
Комисија за технички преглед, односно предузеће или друго правно лице коме је поверено вршење техничког прегледа, у току пробног рада проверава испуњеност услова за издавање употребне дозволе и извештај о томе доставља ЕМС АД и Клијенту.
Клијент је дужан да у току пробног рада отклони све примедбе из Извештаја Комисије за технички преглед и Комисије за интерни технички преглед, а по прибављању извештаја Комисије за технички преглед којим се утврђује да је Прикључак подобан за употребу  без одлагања и пре истека пробног рада  прибави решење о употребној дозволи за Прикључак на име инвеститора ЕМС АД, као и да прибави решење о употребној дозволи за Објекат. 
Уколико Клијент не прибави употребне дозволе за Прикључак и Објекат до истека пробног рада, ЕМС АД ће приступити процедури обуставе испоруке електричне енергије у складу са прописима.
ПРЕДАЈА ДОКУМЕНТАЦИЈЕ
[bookmark: _Ref162857858]Клијент се обавезује да у року од пет дана од дана издавања решења о употребној дозволи за Прикључак, ЕМС АД преда сву оригиналну техничку документацију у папирном и електронском облику (у зависности од форме у којој су документа сачињена у складу са важећим законима и подзаконским актима), као и два примерка техничке документације у папирном облику, сву оригиналну имовинско правну документацију, прибављене сагласности, дозволе и одобрења надлежних државних органа уколико иста претходно није достављена ЕМС АД, атесте o извршеним типским испитивањима у aкрeдитoвaнoj лaбoрaтoриjи и испитне протоколе (доказе о квалитету), као и осталу релевантну документацију која је у складу са позитивним правним прописима неопходна ЕМС АД као инвеститора Прикључка, и то нарочито:
Писане гаранције испоручиоца опреме за отклањање свих недостатака на опреми уграђеној у Прикључак у гарантном периоду од пет година од почетка пробног рада, које гласе на ЕМС АД;
Решење о употребној дозволи за Прикључак, решење о грађевинској дозволи за Прикључак, извештај Комисије за технички преглед, локацијске услове и друга одобрења и сагласности надлежних органа и организација издата у вези градње Прикључка;
Уговоре о успостављању права трајне службености, уговоре о купопродаји непокретности, оригинале листа непокретности са уписом права службености/права коришћења у корист ЕМС АД - Републике Србије, за Прикључак;

Комплетну техничку документацију Прикључка, укључујући и пројекат изведеног објекта, или пројекат за извођење оверен од стране Клијента, лица које врши стручни надзор и извођача радова којим потврђују на пројекту за извођење да је изведено стање једнако пројектованом стању, сагласно Закону о планирању и изградњи;
Eвидeнциjу и дoкумeнтaциjу стварно насталих трошкова за реализацију активности на изградњи Прикључка са спецификацијом свих улагања насталих приликом изградње Прикључка, за потребе подношења пореске пријаве за порез на имовину.
Уговорне стране ће потврдити предају документације у складу са ставом 23.1 потписивањем записника о примопредаји документације.
ЗАБРАНА УСПОСТАВЉАЊА ТЕРЕТА
Клијент се обавезује да неће да заложи нити на било који други начин оптерети било који део Прикључка у изградњи, укључујући, без ограничења, опрему и материјале који ће се користити за изградњу Прикључка.
ПРОВЕРА ИСПУЊЕНОСТИ УСЛОВА ЗА ПРИКЉУЧЕЊЕ
СИМУЛАЦИОНА ПРОВЕРА ИСПУЊЕНОСТИ УСЛОВА ЗА ПРИКЉУЧЕЊЕ
Клијент ће да достави ЕМС АД захтев за симулациону проверу испуњености услова за прикључење Објекта са свим неопходним подацима (у даљем тексту: Захтев за симулациону проверу), по моделу који се налази на званичној интернет страници ЕМС АД, непосредно након доношења одлуке о одабиру типа  карактеристика Објекта, а најкасније 120 (стодвадесет) дана пре подношења захтева за издавање грађевинске дозволе за Објекат.
ЕМС АД ће да прегледа Захтев за симулациону проверу у року од 15 (петнаест) дана од пријема и да у истом року обавести Клијента да ће извршити симулациону проверу испуњености услова за прикључење или да позове Клијента да изврши допуну у даљем року од осам дана у случају да поднети Захтев за симулациону проверу није потпун. 
[bookmark: _Ref162779277]ЕМС АД ће да изврши симулациону проверу испуњености услова за прикључење Објекта и да изда извештај о извршеној симулационој провери у року од 90 (деведесет) дана од пријема потпуног Захтева за симулациону проверу. 
Клијент је дужан да достави податке за Објекат са измењеном и/или додатном опремом уколико се у поступку симулациону провере из става 25.3 установи да нису испуњени услови за прикључење Објекта.
ПРОТОКОЛ ЗА ПРОВЕРУ ИСПУЊЕНОСТИ УСЛОВА ИЗ ОДОБРЕЊА ЗА ПРИКЉУЧЕЊЕ
[bookmark: _Ref162779943]Клијент ће да достави ЕМС АД захтев за функционално испитивање испуњености услова за прикључење Објекта са предлогом Протокола за проверу испуњености услова из одобрења за прикључење (у даљем тексту: Протокол) најкасније 30 (тридесет) дана пре пуштања у пробни рад Објекта. ЕМС АД ће на захтев Клијента доставити Клијенту форму Протокола.
[bookmark: _Ref162779882]ЕМС АД ће да размотри предлог Протокола и саопшти Клијенту евентуалне налоге за измену и допуну предлога Протокола у року од пет радних дана од његовог пријема.
Уговорне стране ће да потпишу Протокол, усаглашен са евентуалним налозима ЕМС АД из става 26.2 у року од 20 (двадесет) дана од дана подношења захтева из става 26.1.
[bookmark: _Hlk189061906]ПРОВЕРА ИСПУЊЕНОСТИ УСЛОВА ИЗ ОДОБРЕЊА ЗА ПРИКЉУЧЕЊЕ
Клијент ће да организује и у присуству ЕМС АД спроведе све тестове за проверу испуњености услова за прикључење дефинисане обострано потписаним Протоколом (у даљем тексту: Тестови) у периоду трајања пробног рада Објекта. 
Клијент ће да обавести ЕМС АД о планираном термину за спровођење Тестова најкасније седам дана раније, уз обавезу да прилагоди тај термин на захтев ЕМС АД.
Клијент је дужан да достави ЕМС АД све неопходне податке дефинисане Протоколом, пре почетка спровођења Тестова, као и резултате извршених Тестова (у штампаном и електронском формату), са свим измереним подацима и графицима у изворном формату (.xlsx или .csv формат) односно у формату дефинисаном од стране ЕМС АД. Клијент ће на основу резултата Тестова да сачини и достави ЕМС АД извештај о испитивању усаглашености рада Објекта (у даљем тексту: Извештај о испитивању), чији саставни део ће чинити и графички приказ обрађених података мерења.
ЕМС АД ће да размотри Извештај о испитивању и да евентуалне налоге за измену и допуну Клијенту, након чијег спровођења ће Уговорне стране да потпишу усаглашен Извештај о испитивању.
[bookmark: _Ref162781571]У случају да Извештајем о испитивању буде утврђено постојање неусаглашености рада Објекта, Клијент је дужан да предузме одговарајуће мере ради  отклањању неусаглашеност које ће, као и рокове за њихово предузимање, претходно усагласити са ЕМС АД. 
Клијент ће по предузимању мера ради отклањања неусаглашености из става 27.5 да поново спроведе Тестове којима је иницијално откривена неусаглашеност и да ажурира Извештај о испитивању на основу резултата тих Тестова.
ЕМС АД ће да изда Клијенту мишљење о усаглашености рада Објекта са захтевима из одобрења за прикључење на основу позитивног Извештаја о испитивању којим ће бити утврђено да је рад Објекта, , у потпуности усаглашен.
ЕМС АД ће издати Клијенту рачуне са инструкцијама за плаћање са пратећим прилозима, у складу са чланом 28. овог уговора.
ЕМС АД ће приликом издавања одобрења за прикључење Објекта признати Клијенту све документоване трошкове које Клијент буде имао у вези извршења обавеза по овом уговору у складу са Методологијом о критеријумима и начину одређивања трошкова прикључења на систем за пренос и дистрибуцију електричне енергије ("Сл. гласник РС", бр. 109/15).
ФИНАНСИЈСКЕ ОБАВЕЗЕ УГОВОРНИХ СТРАНА
ТРОШКОВИ АНГАЖОВАЊА СТРУЧНИХ СЛУЖБИ ЕМС АД
[bookmark: _Ref162782834]Клијент се обавезује да ће сносити трошкове за ангажовање стручних служби и лица ЕМС АД према спецификацији трошкова која је дата у Прилогу овог уговора и чини његов саставни део у вези са:
израдом планске и техничке документације и исходовањем дозвола у укупном износу од XXXX (XXXXX) динара без ПДВ, односно XXXX (XXXX) динара са ПДВ; 	
праћењем градње у укупном износу од XXXX (XXXXX) динара без ПДВ, односно XXXX (XXXX) динара са ПДВ;
израдом извештаја о симулационој провери у укупном износу од XXXX (XXXXX) динара без ПДВ, односно XXXX (XXXX) динара са ПДВ;
израдом Извештаја о испитивању у укупном износу од XXXX (XXXXX) динара без ПДВ, односно XXXX (XXXX) динара са ПДВ.
Клијент се обавезује да плаћање трошкова врши према издатим рачунима, а на основу обострано потписаних записника о реализацији услуге, у року од 15 (петнаест) дана од дана пријема исправног рачуна од стране EMС АД.
ТРОШКОВИ ИЗГРАДЊЕ ПРИКЉУЧКА И НЕДОСТАЈУЋЕ ИНФРАСТРУКТУРЕ, УКОЛИКО ЈЕ ДЕФИНИСАНА СТУДИЈОМ ПРИКЉУЧЕЊА, И ВРЕДНОСТ УСЛУГЕ ПРИКЉУЧЕЊА
Уговорне стране ће у року од 15 дана од завршетка свих активности на прикључењу Објекта сачинити и потписати Записник о примопредаји Прикључка и Недостајуће инфраструктуре, уколико је дефинисана Студијом прикључења (у даљем тексту: Записник о примопредаји), са спецификацијом трошкова које је Клијент имао у вези изградње Прикључка и Недостајуће инфраструктуре, уколико је дефинисана Студијом прикључења, на основу инвестиционо-техничке документације која је претходно одобрена од стране ЕМС АД и предата ЕМС АД у складу са чл. 13. и 23. овог уговора.  
[bookmark: _Ref162860096]Клијент ће издати ЕМС АД рачун у складу са чланом 10. став 2. тачка 3) Закона о порезу на додату вредност на име трошкова изградње Прикључка и Недостајуће инфраструктуре, уколико је дефинисана Студијом прикључења, утврђених Записника о примопредаји у року од пет дана од потписивања Записника о примопредаји.
[bookmark: _Ref162860097]ЕМС АД ће издати Клијенту рачун на име услуге прикључења Објекта у року од пет дана од потписивања Записника о примопредаји. Вредност услуге прикључења биће једнака трошковима изградње Прикључка и Недостајуће инфраструктуре, уколико је дефинисана Студијом прикључења, утврђеним Записником о трошковима прикључења и представљаће основицу на коју ће ЕМС АД да обрачуна порез на додату вредност.
Рок за плаћање рачуна из ст. 29.2 и 29.3 је осам дана од датума промета.
Уговорне стране ће измирити обавезе по рачунима из ст. 29.2 и 29.3 компензацијом до висине рачуна са мањим износом.
ШТЕТА УСЛЕД ПРЕКИДА ИСПОРУКЕ ЕЛЕКТРИЧНЕ ЕНЕРГИЈЕ
[bookmark: _Ref162783026]Клијент се обавезује да ЕМС АД, као и корисницима преносног или дистрибутивног система надокнади штету која настане због прекида у испоруци електричне енергије, из разлога који су на страни Клијента, извођача радова или других лица ангажованих од стране Клијента.
Као средство обезбеђења уредног извршења обавезе из става 30.1,  користиће се банкарска гаранција из става 31.2.
БАНКАРСКЕ ГАРАНЦИЈЕ
[bookmark: _Ref162784855][bookmark: _Ref162783131]Клијент се обавезује да у року од 20 (двадесет) дана од дана закључења овог уговора, ЕМС АД преда безусловну и неопозиву банкарску гаранцију, плативу на први позив без права на приговор, у износу од ___________ динара, која мора да важи све до истека рока од 30 (тридесет) дана од потписивања Записника о примопредаји као средство обезбеђења извршења новчаних обавеза Клијента према ЕМС АД, предвиђених чл. 28. и 29. овог уговора. Рок важења банкарске гаранције предвиђене овим ставом иницијално не може да буде краћи од 36 месеци, с тим што Клијент мора да обезбеди (продужењем постојеће банкарске гаранције или прибављањем нове истих карактеристика) да банкарска гаранција у сваком случају мора да важи све од истека рока од 30 (тридесет) дана од потписивања Записника о примопредаји.
[bookmark: _Ref162784857]Клијент се обавезује да 20 (двадесет) дана пре пријаве почетка извођења радова надлежном органу који је издао грађевинску дозволу за Прикључак преда ЕМС АД безусловну и неопозиву банкарску гаранцију, плативу на први позив и без права на приговор, у износу 10% од предрачунске вредности Прикључка дефинисане у пројекту за грађевинску дозволу, са роком важења 20 (двадесет) дана дуже од издавања употребне дозволе за Прикључак, као средство обезбеђења Клијентових осталих новчаних обавеза према ЕМС АД (укључујући и оне које могу настати уколико ЕМС АД уместо клијента испуни обавезе према извођачима из уговора о изградњи и/или било ком трећем лицу у вези са реализацијом овог уговора, а таква обавеза ЕМС АД према извођачима и/или било ком трећем лицу је настала по основу правоснажне судске одлуке или одлуке другог надлежног органа).
Клијент се обавезује да у року од 20 (двадесет) дана од дана издавања употребне дозволе за Прикључак преда ЕМС АД безусловну и неопозиву банкарску гаранцију за отклањање недостатака на изведеним радовима у гарантном року у износу од 10% од укупне вредности изведених радова на изградњи Прикључка која ће бити одређена изјавом Клијента уз посебну потврду од стране стручног надзора, плативу на први позив и без права на приговор, са роком важења од пет година од дана издавања. Ову банкарску гаранцију може да уместо Клијента обезбеди извођач по основу свог уговора којим се регулише изградња Прикључка или подизвођач радова по основу подизвођачког уговора којим се регулише изградња Прикључка, под условом да иста гласи на ЕМС АД.
[bookmark: _Ref162863610]Клијент је дужан да 30 (тридесет) дана пре истека рока важења банкарских гаранција које преда ЕМС АД у складу са ст. 31.1 и 31.2, продужи њихово важење или прибави нове банкарске гаранције истих карактеристика и о томе достави доказ ЕМС АД, како би обезбедио да исте важе све до истека рокова који су утврђени ст. 31.1 и 31.2. Рок за продужење важења банкарских гаранција се сматра фиксним и евентуално кршење овог рока представља основ за раскид овог уговора од стране ЕМС АД са тренутним дејством.
Плаћање по банкарским гаранцијама предвиђеним овим чланом ће бити вршено на основу писане изјаве ЕМС АД упућене банци гаранту да Клијент није извршио своје уговорне обавезе и са назнаком износа који треба да се исплати и по ком основу се врши плаћање. Банкарска гаранција може бити активирана једном или у више наврата, али укупно највише до износа на који је издата.
Прибављање банкарских гаранција у складу са овим чланом не ограничава право ЕМС АД на наплату од Клијента било ког потраживања које може настати по овом уговору или у вези овог уговора, укључујући и потраживање накнаде штете, у пуном износу.
ОСИГУРАЊЕ
Клијент ће пре него започне са било којим активностима у вези са градњом Прикључка, прибавити и доставити ЕМС АД један оригинални примерак "Полисе осигурања објеката у изградњи/опреме у монтажи" са роком важења до пуштања Прикључка у пробни рад (период градње Прикључка).
[bookmark: _Ref162785531]Полиса осигурања објеката у изградњи/опреме у монтажи за Прикључак мора да садржи:
осигурање радова, опреме и материјала до њихове пуне вредности;
осигурање опреме и материјала у транспорту;
природне ризике (поплава, бујица, висока вода, земљотрес) са лимитом не мањим од 10% укупне вредности радова и материјала, олуја било које врсте са лимитом не мањим од 30% укупне вредности радова и материјала;
штрајк, побуна, грађански немири са лимитом не мањим од 10% укупне вредности радова и материјала;
уклањање рушевина након штетног догађаја са лимитом од 10% укупне вредности радова и материјала;
покриће за додатне трошкове за прековремени рад, ноћни рад, рад на државни празник, хитни превоз са лимитом од 10% укупне вредности радова и материјала;
релативно учешћем по сваком штетном догађају не већим од 10% и у апсолутном износу не већим од 3% вредности радова и материјала;
уговорен период тестирања/испитивања у трајању од две недеље за појединачну опрему и уређаје и у трајању два месеца за укупно уграђену опрему и уређаје;
уговорено покриће периода одржавања у трајању од минимално 24 месеца (гарантни рок);
уговорено покриће за одговорност према трећим лицима;
постојећа имовина или имовина која припада осигуранику, или је на чувању или под надзором осигураника (ЕМС АД) на лимит не мањи од 100.000,00 евра, за штете изазване извођењем радова на прикључењу, као и за последичне штете штетног догађаја током прикључења додатне опреме на постојећи вод/постројење.
[bookmark: _Ref162785535]Клијент је у обавези да, пре него започне са било којим активностима у вези са изградњом Прикључка, прибави Полису осигурања за све запослене и сва радно ангажована лица на градњи Прикључка. Истовремено, Клијент је у обавези да на све извођаче, који буду изводили радове на Прикључку, пренесе обавезу да осигурају запослене и радно ангажована лица од последице несрећног случаја (незгоде), а све у складу са чланом 53. Закона о безбедности и здрављу на раду, као и да ЕМС АД достави све копије Полиса осигурања из овог става прибављених од стране Клијента или извођача радова на изградњи Прикључка.
[bookmark: _Ref162863666]Уколико најкасније 30 (тридесет) дана пре истека рока важности издатих полиса Прикључак  не буде спреман за пуштање у пробни рад, Клијент је дужан да у истом року достави доказ о продужењу полиса из ст. 32.2 и 32.3 за претходно усаглашен додатни рок трајања градње Прикључка. Рок за продужетак полиса се сматра фиксним и евентуално кршење истог представља основ за раскид овог уговора од стране ЕМС АД са тренутним дејством.
Клијент ће најкасније седам календарских дана пре пуштања Прикључка у пробни рад прибавити и доставити ЕМС АД:
полису осигурања имовине од пожара и неких других опасности,
полису осигурања машина од лома;
полису осигурања од опште одговорности за цео период трајања пробног рада све до потписивања Записника о испуњењу обавеза из уговора о прикључењу објекта.
ЕМС АД ће бити означен као додатни осигураник на свим Полисама осигурања објеката у изградњи/опреме у монтажи, на Полиси осигурања имовине од пожара и неких других опасности, Полиси осигурања машина од лома и Полиси осигурања од опште одговорности, за сву имовину која ће се, након завршетка свих уговорних обавеза на градњи Прикључка (и Недостајуће инфраструктуре), евидентирати у пословним књигама као власништво ЕМС АД.
Клијент ће уз пријаву почетка извођења радова на градњи Прикључка доставити и полису осигурања одговорности од штете према трећим лицима која може настати извођењем радова.
Клијент, односно извођач радова је у обавези да обезбеди доказ или потврду осигуравача о плаћању премије осигурања по свим полисама осигурања из овог члана и да исту у оригиналу достави ЕМС АД у року од осам дана од сваког извршеног плаћања премије осигурања.
ВРЕМЕНСКИ ПЛАН ИСКЉУЧЕЊА
Временски план искључења је време када је планирано да ЕМС АД искључи из погона део преносног система како би омогућио Клијенту да изврши повезивање Прикључка на исти, у складу са Планом праћења градње ради пуштања Прикључка у пробни рад, а на основу претходно прибављеног одобрења Комисије за технички преглед Прикључка.
[bookmark: _Ref162786064]Клијент се обавезује да ће до краја месеца октобра у текућој години, која претходи години у којој је планирано повезивање Прикључка  на систем, обавестити ЕМС АД о планираном периоду искључења дела система на који се врши повезивање Прикључка.
[bookmark: _Ref162786083]Клијент ће у складу са Планом праћења градње,  најкасније 60 (шездесет) дана пре почетка временског периода за извођење радова на повезивању ради пуштања Прикључка у пробни рад обавестити ЕМС АД да ли су изведени сви радови који претходе повезивању Прикључка  са преносним системом, после чега ће ЕМС АД у року од седам дана од пријема обавештења од Клијента обавестити истог о временском периоду када ће потребни део преносног система бити искључен из погона.
Клијент ће извршити радове на повезивању Прикључка у оквиру одобреног временског периода из става 33.3, а ради пуштања Прикључка у пробни рад.
[bookmark: _Ref162786152]У случају да није могуће извршити искључење дела преносног система у планираном периоду, због непредвиђених околности у преносном систему (неповољна енергетска ситуација, нарушена сигурност рада преносног система) ЕМС АД ће одмах обавестити Клијента о новонасталој ситуацији, а најкасније у року од седам дана од дана настанка непредвиђених околности обавестити о временском периоду када ће бити могуће искључење дела преносног система из погона.
У случају да Клијент није у могућности да изведе радове у планираном периоду, о коме га је ЕМС АД обавестио у складу са ст. 33.3 и 33.5 Клијент ће упутити нови захтев најкасније 60 (шездесет) дана пре почетка новог временског периода искључења дела система. ЕМС АД ће у року од седам дана од пријема тог захтева обавестити Клијента о временском периоду када ће део система бити искључен из погона, а у складу са техничким могућностима.
ОПШТЕ ОДРЕДБЕ
КОМУНИКАЦИЈА ИЗМЕЂУ УГОВОРНИХ СТРАНА
Уговорне стране ће у року од 15 (петнаест) дана од потписивања овог уговора именовати овлашћена лица (руководиоце пројекта) за извршење активности утврђених овим уговором.
Захтеви Клијента у односу на ЕМС АД у вези овог уговора, сматраће се уредним само ако су изјављени преко овлашћеног лица именованог од стране Клијента у складу са овим чланом.
Комуникација овлашћених лица Уговорних страна се врши електронским путем и/или службеном поштом.
ВИША СИЛА
[bookmark: _Ref162861122]У смислу овог уговора виша сила означава догађај или околност, или низ догађаја или околности које Уговорна страна није могла избећи, предвидети нити отклонити а чије наступање има за последицу немогућност извршења дела или свих обавеза те Уговорне стране из овог уговора, при чему се случај више силе ограничава на:
природне непогоде, земљотрес, урагане, поплаве, тајфуне, олује, неуобичајено обимне или дуге кише или таложење неуобичајене количине снега или леда, вулканске активности, пандемије и слично;
нуклеарну експлозију, радиоактивно или хемијско загађење или јонизујуће зрачење, дејство експлозивних материја;
поремећаје услед хаварија и других непредвиђених ситуација због којих је угрожена сигурност рада преносног система, као и због непредвиђених и неопходних радова на одржавању преносног система, поштовања међународних или законских обавеза ЕМС АД које се на други начин не могу извршити без утицаја на спровођење овог Уговора, а захтевају одређено поступање ЕМС АД;
рат, инвазија, побуна, револуција, устанак, војни или државни удар, грађански рат, тероризам, јавне демонстрације, саботаже или вандализам, штрајк или прекид рада (изузев ако је у питању штрајк, односно прекид рада запослених код Уговорних страна).
Уколико било која Уговорна страна не буде у могућности да изврши неку од својих обавеза из овог уговора због случаја више силе из става 35.1, дужна је да о томе обавести другу Уговорну страну без икаквог одлагања. Уговор ће остати на снази, али ће извршење тих обавеза бити одложено. У погледу свих осталих обавеза чије извршење није угрожено услед дејства више силе Уговорне стране су обавезне да их извршавају у мери у којој је то могуће. 
Клијент се обавезује да обавести ЕМС АД о мерама и радњама које намерава да предузме у вези наступања случаја више силе с тим да такве мере и радње неће предузети без претходне писане сагласности ЕМС АД. ЕМС АД ће претходно обавестити Клијента о мерама и радњама које намерава да предузме у вези наступања случаја више силе
ТРАЈАЊЕ, ПРЕСТАНАК И РАСКИД УГОВОРА
Овим чланом Уговорне стране уређују посебне случајеве престанка, односно раскида овог уговора. Уговорне стране задржавају право да раскину овај уговор и применом општих правила прописаних законом који уређује облигационе односе. 
Уколико Клијент не исходује одобрење за прикључење за -- ---------- до __.__.____. године, Студија прикључења и овај Уговор престају да важе (рок као битан елемент уговора), а поступак прикључења се обуставља, у складу са чланом 6. Уредбе, о чему ће ЕМС АД обавестити Клијента.
Уколико Клијент исходује одобрење за прикључење за -- ---------- до __.__.____. године, Студија прикључења -- ------------- на преносни систем,  и овај Уговор важе све време важења одобрења за прикључење, у складу са Уредбом. 
ЕМС АД може да раскине овај уговор достављањем писаног обавештења Клијенту са тренутним дејством (без остављања накнадног рока за испуњење) у случају да Клијент:
Не продужи важење банкарских гаранција у складу са ставом 31.4;
Не продужи важење полиса осигурања у складу са ставом 32.4.
Клијент има право да раскине овај уговор у случају да одустане од градње односно прикључења Објекта достављањем писаног обавештења ЕМС АД уз отказни рок од 30 дана.
ПОСЛЕДИЦЕ ПРЕСТАНКА ОДНОСНО РАСКИДА УГОВОРА
У случају престанка, односно раскида овог уговора у складу са чланом 36. или применом општих правила закона који уређује облигационе односе:
Клијент је дужан да сноси све трошкове из или у вези са до тада предузетим активностима, преда сву прибављену документацију по овом Уговору, као и да ЕМС АД надокнади сву материјалну штету коју је ЕМС АД имао под општим условима који регулишу одговорност за штету, укључујући и повећан обим посла, ангажовање радне снаге и капацитета који настану као резултат овако једностраног раскида Уговора од стране Клијента;
Клијент нема право на било какву накнаду од ЕМС АД за сва до тада извршена улагања у вези реализације овог уговора;
Клијент је дужан да на захтев ЕМС АД, о свом трошку успостави стање пре почетка извођења радова на изградњи Прикључка (и недостајуће инфраструктуре).
ИЗМЕНЕ И ДОПУНЕ УГОВОРА
Измене и допуне овог уговора врше се искључиво у писаној форми, закључењем анекса.
РЕШАВАЊЕ СПОРОВА
Уговорне стране ће спорове настале поводом и у вези овог уговора решавати договорно у духу добрих пословних односа и у складу са начелима савесности и поштења. 
Уколико се спор не може решити споразумно, надлежан је Привредни суд у Београду.
ЗАВРШНЕ ОДРЕДБЕ
Уговор ступа на снагу даном овере од стране јавног бележника
Уговорне стране ће потписати Записник о испуњењу обавеза из уговора о прикључењу у року од 15 дана од измирења обавеза по рачунима из члана 29. став 5. овог Уговора.
Уговор ће бити на снази до дана када све обавезе наведене у њему не буду извршене у потпуности од обе Уговорне стране, осим ако се не раскине раније у складу са одредбама овог уговора.
Трошкове овере овог уговора сноси Клијент.
На све што није регулисано овим уговором примењиваће се важећи прописи из области планирања и изградње, енергетике и облигационих односа.
Уговорне стране су сагласне да технички, технолошки, финансијски и комерцијални подаци садржани у овом уговору као и документација достављена, односно исходована ради реализације овог уговора представљају пословну тајну.
Уговорне стране се обавезују да чувају пословну тајну из претходног става овог члана за време трајања и након престанка уговорних обавеза, у складу са одредбама овог уговора и прописима Републике Србије.
БРОЈ ПРИМЕРАКА
Уговор је састављен у 5 (пет) истоветних примерака, од чега 2 (два) примерка за ЕМС АД, 2 (два) примерка за Клијента и 1 (један) за јавног бележника.
ПРИЛОЗИ УГОВОРА
Саставни део Уговора су следећи Прилози:
1. Спецификација трошкова ангажовања стручних лица ЕМС АД

	Електромрежа Србије АД
Генерални директор
	Клијент
Директор

	
	


	Јелена Матејић, дипл.економиста

